આણંદ જિલ્લાની પાંચ નગરપાલિકામાં પ્રમુખનો અઢી વર્ષનો કાર્યકાળ પૂર્ણ થતો હોય નવા પ્રમુખ-ઉપપ્રમુખની ચૂંટણી માટેનો ધમધમાટ શરૂ થઇ ગયો છે. મેના અંતિમ અને જૂનના પ્રથમ અઠવાડિયામાં આણંદ, પેટલાદ, ખંભાત, બોરસદ અને ઉમરેઠ નગરપાલિકામાં પ્રમુખ-ઉપપ્રમુખપદ માટેની ચૂંટણી યોજવામાં આવનાર હોઇ ઉનાળાની કાળઝાળ ગરમીમાં પણ રાજકીય માહોલ ગરમાયો છે. આગામી અઢી વર્ષ માટે પ્રમુખ-ઉપપ્રમુખપદ મેળવવા માટે દાવેદારોએ લોબીંગ કરવા માટે દોડધામ શરૂ કરી દીધી છે.